270 HISTORIA VIT7E ET MORTIS. 



EXPLICATIO. 



Subordinatus est canon ad praecedentem ; etenim 

 spiritus densior suscipit omnes illas quatuor caloris 

 proprietates, quas diximus. Modi autem densationis 

 in prima ex decem operationibus habentur. 



CANON xii. 



Spiritus in magna copia et magis festinat ad 

 exitum, et magis deprcedatur, quam in exigua. 



EXPLICATIO. 



Clarus esfc per se canon iste, cum quantum ip- 

 sum regulariter augeat virtutem ; atque cernere est 

 in flammis, quod quanto fuerint majores, tanto et 

 erumpant fortius, et absumant celerius. Itaque 

 nimia copia, aut turgescentia spiritus, prorsus nocet 

 longaevitati : neque amplior est optanda copia spiri- 

 tuum, qnam quae muniis vitae, et bonas reparationis 

 ministerio sufficiat. 



CANON xin. 



Spiritus cequaliter perfusus minus festinat ad ex- 

 itum, et minus deprcedatur, quam impariter locatus. 



EXPLICATIO. 



Non solum copia spirituum secundum totum du- 

 rationi rerum obest ; sed etiam eadem copia, minus 

 refracta, similiter obest. Itaque quo magis fuerit 

 spiritus comminutus, et per minima insinuatus, eo 

 depraedatur minus. Dissolutio enim incipit a parte, 

 ubi spiritus est laxior ; itaque et exercitatio, et frica- 

 tiones, longaevitati multum conferunt : agitatio enim 

 optime comminuit, et commiscet res per minima. 



